Na temelju članka 30. Statuta Općine Brestovac (Službeni glasnik Općine Brestovac broj 3/2021 ) Općinsko vijeće Općine Brestovac na sjednici održanoj 2024. godine donijelo je

**O D L U K U**

**o dodjeli jednokratne financijske potpore redovnim studentima**

**za akademsku godinu 2023/2024**

**Članak 1.**

 Ovom se Odlukom utvrđuje se pravo na jednokratnu financijsku potporu svim redovnim studentima s prebivalištem na području Općine Brestovac za studij u akademskoj godini 2023/2024 , uvjeti i kriteriji za stjecanje prava na dodjelu jednokratne financijske potpore , te postupak za dodjelu , kao i prava i obveze korisnika potpore.

**Članak 2.**

Pravo na jednokratnu financijsku potporu (u daljnjem tekstu:potpora )imaju svi stanovnici Općine Brestovac koji su u statusu redovnog studenta upisani u akademsku godinu 2023/2024 na bilo koju javnu visokoškolsku ustanovu u Republici Hrvatskoj,Europskoj uniji ili u inozemstvu,a jave se na raspisani javni poziv i dostave svu potrebnu dokumentaciju.

Pod istim uvjetima pravo na dodjelu potpore ostvaruju i studenti koji su upisani na privatne visokoškolske ustanove s pravom javnosti.

**Članak 3.**

 Sredstva za isplatu potpora osigurana se u Proračunu Općine Brestovac za 2024. godinu na poziciji: Aktivnost A100062 VISOKOŠKOLSKO OBRAZOVANJE konto:372 ostale naknade građanima i kućanstvima iz proračuna, u ukupnom iznosu od 25.000,00 eura.

**Članak 4.**

 Potpora se dodjeljuju na osnovu javnog poziva koji objavljuje Općinski načelnik.

 U javnom se pozivu navodi rok za prijavu,koji ne može biti kraći od 15 dana od dana objave poziva, uvjeti dodjele,potrebni dokumenti, način prijave i način obavještavanja o dodijeljenim potporama te način isplate.

 Javni poziv se objavljuje na oglasnoj ploči Općine i na web stranicama Općine.

**Članak 5.**

Prebivalište na području Općine Brestovac studenti dokazuju preslikom osobne iskaznice važeće na dan donošenja ove odluke,a status redovnog studenta originalom potvrde visokoškolske ustanove o upisu u akademsku godinu 2023/2024 u statusu redovnog studenta,odnosno odgovarajućim ispisima iz sustava E-građani .

 Prijavitelji su dužni dostaviti OIB te IBAN računa s naznakom poslovne banke u kojoj je otvoren te izjavu o davanju suglasnosti za prikupljanje i obradu osobnih podataka

**Članak 6.**

 Općinski načelnik donosi Odluku o dodjeli i isplati jednokratne financijske potpore studentima sa područja Općine Brestovac u 2024. godini.

 Odlukom iz stavka 1. ovog članka određuje se iznos pojedinačne potpore s obzirom na ukupan iznos osiguranih sredstava i broj prijavitelja koji ostvare pravo na potporu.

 Iznos pojedinačne potpore iz stavka 2.ovog članka odredit će se na način da studenti koji pohađaju visokoškolsku ustanovu izvan Požeško-slavonske županije ostvaruju pravo na potporu koja je najmanje 30% veća u odnosu na potporu za studente koji pohađaju visokoškolsku ustanovu na području Požeško-slavonske županije.

 Odluka općinskog načelnika iz stavka 1. ovoga članka objavljuje na oglasnoj ploči Općine Brestovac i na web stranici Općine Brestovac.

 **Članak 7.**

Pomoć se isplaćuje u roku 30 dana od dana objave Odluke o dodjeli i isplati jednokratne financijske potpore studentima.

 **Članak 8.**

 Ova Odluka stupa na snagu danom donošenja i objavit će se u Službenom glasniku Općine Brestovac.

 OPĆINSKO VIJEĆE OPĆINE BRESTOVAC

KLASA: PREDSJEDNIK OPĆINSKOG VIJEĆA

URBROJ:2177/02-01-24-1

Brestovac, 2024.g. Tomo Vrhovac